stanford-oval/wikipedia huggingface dataset:
Ragusan maakunta

Ragusan maakunta (ital. Provincia di Ragusa, sisiliaksi Pruvincia di Rausa) on Sisiliassa sijaitseva Italian maakunta.
Ragusan maakunta rajoittuu etelässä ja lännessä Välimereen, idässä Syrakusan maakuntaan, pohjoisessa Catanian maakuntaan ja luoteessa Caltanissettan maakuntaan.
Ragusan maakunnan pinta-ala on 1 624 km2 ja asukasluku noin 320 000. Maakunta muodostuu 12 kunnasta, pääkaupunki on Ragusa. Muita yli 50 000 asukkaan kaupunkeja ovat Vittoria ja Modica.
Ragusan maakunnalla on rantaviivaa viitisenkymmentä kilometriä. Rannikolla on kalastajakyliä. Ragusan alue on pääasiassa turmeltumatonta, sillä 1800-luvulla ja 1900-luvun alussa suuri joukko ihmisiä muutti sieltä muualle Italiaan ja ulkomaille. Viimeisen 20 vuoden aikana tilanne on muuttunut matkailun lisäännyttyä, mutta edelleen maakunnassa on useita alueita, jotka ovat säilyneet koskemattomina viimeiset 200 vuotta.
Ragusan maakunta on tunnettu hienoista kirkoistaan ja Ragusan kaupungissa on nähtävillä useita barokkityylisiä rakennuksia.
Aiheesta muualla

Kuvia tai muita tiedostoja aiheesta Ragusan maakunta Wikimedia Commonsissa
Virallinen sivusto (italiaksi)
Ragusan maakunta
Acate | Chiaramonte Gulfi | Comiso | Giarratana | Ispica | Modica | Monterosso Almo | Pozzallo | Ragusa | Santa Croce Camerina | Scicli | Vittoria
Punasuutetra

| Punasuutetra |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Tetrakalat Characiformes
Heimo::  Tetrat Characidae
Suku::  Hemigrammus
Laji::  rhodostomus
Kaksiosainen nimi
 Hemigrammus rhodostomus  Ahl, 1924 
Katso myös
   Punasuutetra Wikispeciesissä   Punasuutetra Commonsissa 
Infobox OKNimi-testi OKIUCN-testi OK: 
Punasuutetra (Hemigrammus rhodostomus) on tetrojen heimoon kuuluva kala, jota kutsutaan joskus myös romminokaksi. Romminokka-nimi on liitetty muihinkin sukulaislajeihin, etenkin punapäätetraan Hemigrammus bleheri.
Koko ja ulkonäkö

Punasuutetra on noin 5 cm pitkä. Vartalon yleisväri on läpikuultavan hopeanharmaa, pään etuosa on kirkkaanpunainen, mutta punainen ei ulotu kiduskannen yli. Evät ovat isot ja kaarevat, pyrstö mustakeltaraitainen. Keskimmäinen musta raita jatkuu hentona myös vartalon puolelle. Punapäätetrasta lajin erottaa hiukan isompana, tämän mustan raidan takia sekä joskus punaisesta värialueesta.
Alkuperä

Punasuutetra on kotoisin Etelä-Amerikasta Amazonin ja Orinoco-joen vesistöstä
Käyttäytyminen ja lisääntyminen

Punasuutetraa pidetään vaikeana saada lisääntymään akvaariossa. Se vaatii lisääntyäkseen pehmeää, hiukan hapanta vettä ja pusikkoisia kasveja, joiden joukkoon se sirottelee mätinsä.
Vesiolot ja ravinto

Punasuutetra viihtyy monenlaisissa lämpötiloissa: 23,0–29,0 °C. Sopiva happamuus on pH 6,0–7,5. Myöskään ruoan suhteen se ei ole turhantarkka; hiutaleet käyvät mainiosti.
Pyöräily kesäolympialaisissa 2020 – naisten eräajo

Naisten eräajo Tokion kesäolympialaisissa 2020 kilpaillaan 6.–8. elokuuta Izun velodromilla. Kilpailuun osallistuu 30 urheilijaa.
Karsinnat

Olympiaturnaukseen osallistuu 30 pyöräilijää. Näistä 16 tulee maista, jotka osallistuvat joukkuesprinttiin, kunhan eri kriteerit täyttyvät. Seitsemän urheilijaa valitaan niistä maista, jotka pääsivät keiriniin. Loput seitsemän pyöräilijää valitaan UCIn olympiakarsintarankingin perusteella. Rankingin perusteella valitaan vain maita, jotka eivät ole saaneet paikkaa joukkuesprintin kautta. Samoin jokainen maanosa tulee olla edustettuna.
Karsinnat > Kilpailuun osallistuvat maat

| Karsintatapa | Paikat maata kohden | Maiden lukumäärä | Maat |
| --- | --- | --- | --- |
| Yksilöranking | 1 | 7 |  Etelä-Afrikka    Iso-Britannia    Hongkong    Kanada    Ranska    Ukraina    Uusi-Seelanti |
| Joukkusprintti | 2 | 8 |  Alankomaat    Australia    Kiina    Liettua    Meksiko    Puola    Saksa    Venäläiset olympiaurheilijat |
| Keirin | 1 | 7 |  Etelä-Korea    Hongkong    Japani    Kanada    Ranska    Uusi-Seelanti    Yhdysvallat |
Lähtölista

| Maa | Pyöräilijät |  |
| --- | --- | --- |
Pyöräily kesäolympialaisissa 2020 – naisten aika-ajo

Naisten aika-ajo Tokion kesäolympialaisissa 2020 kilpaillaan 28. heinäkuuta Fuji Speedwaylla. Kilpailuun osallistuu 25 urheilijaa.
Karsinnat

Olympiakilpailuun osallistuu 25 pyöräilijää. Näistä 15 valitaan UCIn olympiakarsintarankingin perusteella siten, että 15. parasta maata saa yhden pyöräilijän olympialaisiin. Näiden lisäksi 10 pyöräilijää valitaan vuoden 2019 MM-kilpailujen perusteella. Näiden pyöräilijöiden pitää edustaa sellaisia maita, jotka saavat paikan maantieajoon. Jos maanosalla ei ole tämän jälkeen yhtään edustajaa aika-ajoon, korvataan maarankingin listan maa käänteisessä järjestyksessä, kunnes jokaisella maanosalla on yksi edustaja. Maanosan edustaja valitaan saman rankingin perusteella.
Karsinnat > Olympiaturnaukseen pääsevät maat

| Karsintatapa | Ajankohta | Paikat | Maa | Pyöräilijä |
| --- | --- | --- | --- | --- |
| Ranking | 22. lokakuuta 2019 | 1 |  Alankomaat |  |
| Ranking | 22. lokakuuta 2019 | 1 |  Australia |  |
| Ranking | 22. lokakuuta 2019 | 1 |  Belgia |  |
| Ranking | 22. lokakuuta 2019 | 1 |  Espanja |  |
| Ranking | 22. lokakuuta 2019 | 1 |  Etelä-Afrikka |  |
| Ranking | 22. lokakuuta 2019 | 1 |  Iso-Britannia |  |
| Ranking | 22. lokakuuta 2019 | 1 |  Italia |  |
| Ranking | 22. lokakuuta 2019 | 1 |  Japani |  |
| Ranking | 22. lokakuuta 2019 | 1 |  Luxemburg |  |
| Ranking | 22. lokakuuta 2019 | 1 |  Norja |  |
| Ranking | 22. lokakuuta 2019 | 1 |  Kanada |  |
| Ranking | 22. lokakuuta 2019 | 1 |  Puola |  |
| Ranking | 22. lokakuuta 2019 | 1 |  Saksa |  |
| Ranking | 22. lokakuuta 2019 | 1 |  Tanska |  |
| Ranking | 22. lokakuuta 2019 | 1 |  Yhdysvallat |  |
| MM-kilpailut 2019 | 29. syyskuuta 2019 | 1 |  Alankomaat |  |
| MM-kilpailut 2019 | 29. syyskuuta 2019 | 1 |  Australia |  |
| MM-kilpailut 2019 | 29. syyskuuta 2019 | 1 |  Israel |  |
| MM-kilpailut 2019 | 29. syyskuuta 2019 | 1 |  Kanada |  |
| MM-kilpailut 2019 | 29. syyskuuta 2019 | 1 |  Ranska |  |
| MM-kilpailut 2019 | 29. syyskuuta 2019 | 1 |  Ruotsi |  |
| MM-kilpailut 2019 | 29. syyskuuta 2019 | 1 |  Saksa |  |
| MM-kilpailut 2019 | 29. syyskuuta 2019 | 1 |  Sveitsi |  |
| MM-kilpailut 2019 | 29. syyskuuta 2019 | 1 |  Valko-Venäjä |  |
| MM-kilpailut 2019 | 29. syyskuuta 2019 | 1 |  Yhdysvallat |  |
Kilpailu

| Sijoitus | Urheilija | Aika |
| --- | --- | --- |
1 Kultaa: 
2 Hopeaa: 
3 Pronssia: 
4.: 
5.: 
6.: 
7.: 
8.: 
9.: 
10.: 
11.: 
12.: 
13.: 
14.: 
15.: 
16.: 
17.: 
18.: 
19.: 
20.: 
21.: 
22.: 
23.: 
24.: 
25.:
Raisin kirkko

| Raisin kirkko Nordreisa kirke |
| --- | --- |
 Kirkko vuonna 2013.
Sijainti:  Raisi, Norja
Kirkkokunta:  Norjan kirkko
Hiippakunta:  Nord-Hålogalanin hiippakunta
Rakentamisvuosi:  1856
Suunnittelija:  Christian H. Grosch
Materiaali:  puu
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Raisin kirkko (norj. Nordreisa kirke) on Raisin kunnassa Tromssan läänissä Norjassa sijaitseva puinen pitkäkirkko vuodelta 1856.
Kuvia

Kirkkosali
Urut
Alttari
Aiheesta muualla

Kuvia tai muita tiedostoja aiheesta Raisin kirkko Wikimedia Commonsissa
Woodside

Woodside voi viitata useisiin paikkoihin ympäri maailmaa:
Australia

Woodside (Etelä-Australia), kylä
Woodside (Victoria), kylä
Woodside Petroleum, australialainen yritys
Kanada

Woodside (Kanada), kunnallishallinnoton yhteisö
Yhdistynyt kuningaskunta

Woodside (Aberdeen), Aberdeenin kaupunginosa
Woodside (Dundee), Dundeen kaupunginosa
Woodside (Berkshire), kylä
Woodside (County Durham), kylä
Woodside (Glasgow), Glasgow'n kaupunginosa
Woodside (Lontoo), Lontoon kaupunginosa
Woodside (Merseyside), kylä
Yhdysvallat

Woodside, Delaware, kunta
Woodside (Kalifornia), kaupunki
Woodside (Pennsylvania), väestönlaskennallinen alue
Woodside (Queens), New Yorkin kaupunginosa
Woodside (Utah), autiokaupunki
Woodside Township (Otter Tailin piirikunta)
Woodside Township (Polkin piirikunta)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Woodside”, voi hakea sivunnimihaulla, laajalla sivunnimihaulla tai tekstihaulla.
Ralf Weikert

Ralf Weikert (s. 1940 Sankt Florian) on itävaltalainen kapellimestari. Hän opiskeli Linzissä ja Wienissä muiden muassa Hans Swarowskyn johdolla. Hän sai 28-vuotiaana paikan pääkapellimestarina Bonnista ja toimi vuosina 1983–1992 Zürichin oopperan johdossa. Hän on asunut pitkään Sveitsissä. Vuonna 2017 Weikert julkaisi Böhlau-kustantamon kautta muistelmateoksen Beruf Dirigent.
Weikert voitti vuonna 1965 ensipalkinnon Kööpenhaminan Nicolai Malko -kilpailussa, vuosi myöhemmin Itävallan kulttuuriministeriön myöntämän Mozart-tulkintapalkinnon ja vuonna 1975 Karl Böhm -palkinnon Böhmin itsensä antamana. Weikert vieraili esimerkiksi Deutsche Oper Berlinissä, Metropolitan-oopperassa, San Franciscon oopperassa, Wienin valtionoopperassa, Baijerin valtionoopperassa, Tukholman kuninkaallisessa oopperassa, Suomen kansallisoopperassa, Pariisin oopperassa ja Gran Teatre del Liceussa. Weikertin levytys Gioacchino Rossinin Sevillan parturi -oopperasta palkittiin vuonna 2005 Echo Klassikilla. Weikert on tehnyt yhteistyötä myös konserttiohjelmiston parissa orkesterien kanssa eri puolilla maailmaa.
Pyrzycen piirikunta

Pyrzycen piirikunta (puol. powiat pyrzycki) on Puolan piirikunta Länsi-Pommerin voivodikunnassa. Sen väkiluku oli vuoden 2019 lopussa 39 336. Piirikunta jakautuu kuuteen maalaiskuntaan, jotka ovat Bielice, Kozielice, Lipiany, Przelewice, Pyrzyce sekä Warnice. Piirikunnan hallinnollinen keskus on Pyrzycen kaupunki.
Pyrzycen piirikunnan pinta-alasta 6,5 prosenttia oli metsän peitossa vuonna 2018.
Pyrzycen piirikunnan työttömyysaste oli vuoden 2018 lopussa 10,4 prosenttia. Luku on huomattavan suuri koko Puolan työttömyysasteeseen verrattuna.
Piirikunnan väestöpyramidi 2014.
Vuoden 2019 lopussa Pyrzycen piirikunnassa oli 39 336 asukasta, joista 49,9 prosenttia naispuolisia ja 50,1 prosenttia miespuolisia. Puolan väestönlaskennassa 2011 väkiluvun laskettiin olevan 40 847 ja sen ennakoidaan vuoteen 2050 mennessä pienenevän 32 135 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 17,5 prosenttia, työikäisten 61,1 prosenttia ja eläkeikäisten 21,4 prosenttia väestön keski-iän ollessa 41,8 vuotta. Elävänä syntyi vuonna 2019 yhteensä 322 lasta.
PunkBuster

| PunkBuster |
| --- | --- |

Luoja:  Tony Ray
Kehittäjä:  Even Balance
Kehityshistoria
Ensijulkaisu:  21. syyskuuta 2000
Tiedot
Ohjelmistotyyppi:  huijausohjelmien esto-ohjelma
Alusta:  Windows, GNU/Linux, Mac OS
Aiheesta muualla
www.evenbalance.com
PunkBuster on tietokoneohjelma, jonka tarkoitus on havaita ja estää huijausohjelmien ja -koodien käyttö verkkopeleissä. Ohjelman on luonut Tony Ray ja sitä kehittää Even Balance.
PunkBuster etsii huijareita tarkkailemalla tietokoneen muistia pelin taustalla. Ohjelma helpottaa palvelimien ylläpitäjien ja valvojien työtä huijareiden metsästämisessä. Sillä voidaan poistaa huijaava, kiroileva tai joitakin yksinkertaisia sääntöjä rikkova pelaaja pelistä antamalla hänelle väliaikainen tai pysyvä porttikielto.
PunkBusterin beetaversio julkaistiin 21. syyskuuta 2000 Half-Life-peliä varten. Sitä käytetään mm. Ubisoftin, EA Gamesin ja Activisionin peleissä.
Estot

PunkBusterin käyttämä estolistaus engl. global banning tallettaa pelaajan GUID:n tai tiedot pelijärjestelmän kokoonpanosta pelaajan tunnistamiseksi.
Estot > Virheelliset estot

Vuonna 2013 PunkBuster esti syyttömiä Battlefield 4 -pelaajia koodilla Gamehack #89265. Evenbalance ilmoitti nopeasti kyseessä olevan virheellinen esto, jonka syyksi ilmoitettiin toinen ohjelma.
»We have confirmed that Violation #89265 may be triggered by non-cheat software. This Violation code has been removed from our master servers and we encourage server admins to give the benefit of the doubt to players who raised this code over the past few days» 
(News and Release Notes for PunkBuster for Battlefield 4)
Aiheesta muualla

PunkBusterin virallinen kotisivu (englanniksi)
Raul Kivilo

Raul Kivilo (s. 4. lokakuuta 1973 Rapla) on virolainen jousiampuja. Hän edustaa seuratasolla AC Ilves Järvakandia.
Kivilo osallistui olympialaisiin vuosina 1992 ja 1996. Hän oli Barcelonan kisoissa 1992 henkilökohtaisen kilpailun 52. ja sijoittui samassa lajissa 42:seksi Atlantassa 1996. Kivilo oli EM-kisoissa 2006 henkilökohtaisen kilpailun 34. paras.
Pyhittäjä

Pyhittäjä on ortodoksisessa kirkossa käytetty nimitys kanonisoiduista munkeista. Luostarin perustajista käytetään nimitystä pyhittäjäisä tai -äiti. Muita kirkossa käytettyjä pyhien elämää tai toimintaa kuvaavia nimityksiä ovat esimerkiksi vainojen aikana kärsineestä käytetty nimitys tunnustaja, joistakin paikallisista pyhistä käytetty nimitys autuas (poiketen katolisen kirkon autuas-käsitteestä, joka on heillä yksi pyhyyden aste), itsensä tai muiden ihmisten pelastuksen tähden hulluksi tekeytyvistä käytetty nimitys Kristuksen tähden houkka, apostolien työn jatkajista käytetty nimitys apostolienvertainen ja niin edelleen.
Aiheesta muualla

Ortodoksi.net / Pyhä (Arkistoitu – Internet Archive)
Ortodoksi.net / Pyhien arvonimiä (Arkistoitu – Internet Archive)
Pölyräjähdys

Hienojakoisella lycopodium-jauheella laboratorio-olosuhteissa aiheutettu pölyräjähdys.
Pölyräjähdys on tapahtuma, jossa palavien hiukkasten ja ilman muodostama seos syttyy äkillisesti ja räjähdysmäisesti. Jotta pölyräjähdys voi tapahtua, tarvitaan syttyvää materiaalia olevia hiukkasia aerosolimuodossa ja sopivassa hiukkaskoossa. Lisäksi pölyn pitoisuuden tulee olla syttymisalueella. Pölyräjähdykset ovat yleinen riskitekijä mahdollisesti pölyäviä materiaaleja käsittelevillä tai valmistavilla teollisuuden aloilla, kuten elintarvike-, muovi-, puu-, metalli-, lääke- ja tekstiiliteollisuudessa. Myös hiilikaivoksissa esiintyvä pöly voi aiheuttaa räjähdyksiä.
Pölyräjähdyksessä tapahtuva nopea energian vapautuminen johtuu pölyn suuresta pinta-alasta suhteessa sen massaan. Koska palamisreaktio voi tapahtua ainoastaan aineen pinnalla, jossa aine pääsee reagoimaan hapen kanssa, suuret kappaleet palavat kohtalaisen hitaasti, koska vain pieni osa niistä pääsee hapen kanssa tekemisiin. Kun sama määrä ainetta hiotaan jauheeksi, sen pinta-ala on eksponentiaalisesti suurempi, ja täten reaktio pääsee tapahtumaan huomattavasti nopeammin.
Vaaditut olosuhteet

Pölyräjähdys on mahdollinen tilanteessa, joka täyttää viisi vaatimusta. Kolme ensimmäistä vaatimusta ovat samat kuin missä tahansa palamisreaktiossa: palava aine, syttymiseen riittävä lämmönlähde sekä happi tai hapettava aine. Näiden lisäksi pölyräjähdyksen syntyminen vaatii sitä, että pöly on levinnyt ja sekoittunut ilman kanssa riittävän suurena määränä ja pitoisuutena, sekä rajoitettua tilaa, kuten rakennusta. Näiden tekijöiden lisäksi räjähdysherkkyyteen ja räjähdyksen voimakkuuteen vaikuttavat esimerkiksi hiukkaskoko – mitä pienemmät hiukkaset, sitä helpommin räjähdys tapahtuu – sekä hiukkasten muoto, pölyn kosteuspitoisuus ja ilmankosteus.
Vaaditut olosuhteet > Pölyn lähteitä

Räjähtävää pölyä voi syntyä monista yleisesti palaviksi mielletyistä aineista, kuten hiilestä tai puusta. Myös muut orgaaniset aineet voivat olla räjähtävän pölyn lähde, esimerkiksi viljat, sokeri, maitojauhe, rehu, kumi, muovit ja erilaiset tärkkelykset. Jotkin yleisesti palamattomina pidetyt aineet voivat myös riittävän hienojakoisina räjähtää, tyypillisimpinä esimerkkeinä metallit, kuten alumiini ja magnesium. Periaatteessa mahdollisuus pölyräjähdykselle on Yhdysvaltain National Fire Protection Associationin mukaan olemassa kaikissa teollisissa prosesseissa, joissa mitä tahansa syttyvää sekä joitakin tavallisesti syttymättömiä materiaaleja jauhetaan tai muuten tehdään hienojakoiseksi.
Vaaditut olosuhteet > Pitoisuus

Ilman kanssa sekoitetuilla palavilla aineilla on pitoisuuden ala- ja ylärajat, joiden välissä pölyräjähdys on mahdollinen. Alaraja on se pitoisuus, jossa pölyä on riittävästi, jotta räjähdys pääsee leviämään hiukkasesta toiseen ketjureaktiona. Ylärajan yläpuolella taas ilma-pölyseoksessa ei ole riittävästi happea reaktion ylläpitämiseksi. Käytännössä räjähtävään seokseen tarvitaan vähintään 40 ja korkeintaan 4 000 grammaa pölyä kuutiometrissä ilmaa, joskin tarkat arvot vaihtelevat aineen ja hiukkaskoon mukaan. Olosuhteita pidetään turvallisena, kun pölyn pitoisuus ilmassa on vähintään 20 prosenttia alarajan alapuolella.
Suurissa pölyräjähdyksissä ilman normaali pölypitoisuus ei yleensä ole räjähtävällä tasolla. Sen sijaan on tyypillistä, että pölyisissä tiloissa tapahtuu esimerkiksi jonkin koneen tai laitteen sisällä tai lähistöllä ensin pienempi pölyräjähdys, joka ravistaa tai lennättää pinnoille kertyneen pölyn ilmaan kasvattaen täten pölypitoisuutta nopeasti. Tällöin muodostuu huomattavasti suurempi pöly-ilmaseos, jonka ensimmäisestä räjähdyksestä peräisin oleva lämpö sytyttää.
Vaaditut olosuhteet > Syttymislähde

Pölyräjähdyksen syttymislähteen ei välttämättä tarvitse olla avotuli tai muu liekki, vaan mikä tahansa riittävästi lämpöä tuottava tapahtuma riittää. Pölyräjähdyksiä voivat aiheuttaa esimerkiksi seuraavat:
mekaaniset kipinät
kitka
staattinen sähkö
kuumat pinnat
itsesyttyminen
hitsaustyöt
sähkölaitteet
Pölyräjähdyksen demonstraatio avoimessa tilassa
Koejärjestely
Hienojakoista jauhoa vapautetaan ilmaan
Jauhopilvi syttyy
Tulipallo leviää nopeasti
Voimakkaalla lämpösäteilyllä ei ole enempää ainesta sytytettävänä
Tulipallo ja kuumat kaasut kohoavat ylöspäin
Räjähdyksen jälkeen, maassa palamatta jäänyttä jauhoa
Onnettomuuksia

Varhaisin dokumentoitu pölyräjähdyksen aiheuttama onnettomuus tapahtui Torinossa vuonna 1785, kun leipomon varastossa ollut lamppu sytytti ilmassa leijuneen jauhopölyn. Huolimatta siitä, että pölyräjähdyksiin ja niiden ehkäisemiseen on alettu kiinnittää enenevissä määrin huomiota, pelkästään Euroopassa tapahtuu teollisuudessa arviolta 2 000 pölyräjähdystä vuosittain. Yhdysvalloissa tapahtui vuosina 1996–2005 yhteensä 106 pölyräjähdyksen aiheuttamaa onnettomuutta, joissa kuoli 16 ihmistä ja loukkaantui 126. Alla on luetteloitu joitakin huomattavia pölyräjähdyksen aiheuttamia onnettomuuksia.
9. heinäkuuta 1872 – Jauhopölyn aiheuttamassa Tradeston Flour Millsin räjähdyksessä Glasgow’ssa kuoli 18 ja loukkaantui 16.
24. kesäkuuta 1913 – Viljapölyn aiheuttama räjähdys Husted Millillä Buffalossa johti 33 ihmisen kuolemaan ja 80:n loukkaantumiseen.
26. huhtikuuta 1942 – Benxihun hiilikaivoksessa Benxissä tapahtui hiilipölyräjähdys, joka tappoi 1 549 kaivostyöläistä.
17. maaliskuuta 1987 – Harbinissa sijainnut tekstiilitehdas räjähti puuvillapölyn vuoksi. Räjähdyksessä kuoli ainakin 47 ja loukkaantui 179.
2. elokuuta 2014 – Metallipölyn räjähdyksessä auton osia valmistaneessa tehtaassa Kunshanissa kuoli 146 ja loukkaantui yli 110.
27. kesäkuuta 2015 – Ilmassa leijuneen värijauheen räjähdyksessä vesipuistossa Uudessa-Taipeissa kuoli 15 ja loukkaantui yli 500.
Sokeripölyn räjähdys tuhosi Port Wentworthissa sijainneen sokeritehtaan ja tappoi 14 työntekijää vuonna 2008.
Z-Z-Zorro!

| Z-Z-Zorro!> Zorro: The Gay Blade |
| --- | --- |

Ohjaaja:  Peter Medak
Käsikirjoittaja:   Hal Dresner  Greg Alt  Don Moriarty  Scott Myers 
Perustuu:  Johnston McCulleyn kirjahahmoon Zorro
Tuottaja:   C. O. Erickson  George Hamilton 
Säveltäjä:  Ian Fraser
Kuvaaja:  John A. Alonzo
Leikkaaja:  Lori Jane Coleman
Tuotantosuunnittelija:  Herman A. Blumenthal
Pääosat:   George Hamilton  Lauren Hutton  Ron Leibman  Brenda Vaccaro 
Valmistustiedot
Valmistusmaa:  Yhdysvallat
Tuotantoyhtiö:  Melvin Simon Productions
Levittäjä:  20th Century Studios Netflix
Ensi-ilta:  17. heinäkuuta 1981
Kesto:  93 min.
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Z-Z-Zorro! (Zorro: The Gay Blade) on vuonna 1981 ensi-illan saanut yhdysvaltalainen Zorro kirjahahmoon perustuva komediaelokuva. Elokuvan ohjasi Peter Medak ja pääosassa näyttelivät George Hamilton, Lauren Hutton, Ron Leibman ja Brenda Vaccaro.
Juoni

Don Diego Vega seuraa isänsä jalanjälkiä ja ottaa Zorron roolin yrittäen puolustaa pahamaineiselta kapteeni Estebanilta. Loukkaantuessaan pahasti hänen homo kaksoisveljensä Bunny Wigglesworthin on otettava sankarin rooli.
Näyttelijät

| 0 | 1 | 2 |
| --- | --- | --- |
|  George Hamilton  | … |  Don Diego Vega / Bunny Wigglesworth   |
|  Lauren Hutton  | … |  Charlotte Taylor Wilson   |
|  Brenda Vaccaro  | … |  Florinda   |
|  Ron Leibman  | … |  kapteeni Esteban   |
|  Donovan Scott  | … |  Paco   |
|  James Booth  | … |  Velasquez   |
|  Helen Burns  | … |  Consuelo   |
|  Clive Revill  | … |  kersantti Garcia   |
Ehdokkuudet

Golden Globe
Paras elokuvanäyttelijä musikaalissa tai komediassa: George Hamilton
Golden Raspberry
Huonoin elokuvasävellys: Ian Fraser
Populaarikulttuurissa

Elokuvassa Joker, Zorro elokuvan nimi näkyy elokuvateatterin ulkokyltissä, joka on viittaus Bruce Wayneen.
Zanon

Zanon on sukunimi, joka on muun muassa seuraavilla henkilöillä:
Greg Zanon (s. 1980), kanadalainen jääkiekkoilija
Åsa Zanon (1907–1989), suomalainen toimittaja ja kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Raising Hell

| Raising Hell Iron Maiden |
| --- | --- | --- |

Julkaisun tiedot
 Äänitetty : 28. elokuuta 1993
 Formaatti: VHS DVD
 Tyylilaji: heavy metal
Iron Maidenin muut julkaisut
| Donington Live 1992 1993 | Raising Hell 1994 | Classic Albums: The Number of the Beast 2001 |
Raising Hell on Iron Maidenin videojulkaisu vuodelta 1994. Video kuvattiin 28. elokuuta 1993 Pinewood Studiosilla Lontoossa ja esitettiin maksullisena lähetyksenä televisiossa Yhdysvalloissa.
Myöhemmin BBC osti nauhan ja esitti sen Britanniassa muokattuna versiona. Sen julkaisi VHS:nä ja DVD:nä Yhdysvalloissa BMG. Muualla maailmassa Raising Hellin julkaisi EMI.
Konsertti oli viimeinen, jossa laulaja Bruce Dickinson esiintyi (kunnes hän palasi Iron Maideniin vuonna 1999). Yhtye soitti lavalla yhdessä kauhutaikuri Simon Draken kanssa. Kappaleiden aikana ja välissä näkee Draken lukuisia taikatemppuja.
Kappaleet

"Be Quick or Be Dead"
"The Trooper"
"The Evil That Men Do"
"The Clairvoyant"
"Hallowed Be Thy Name"
"Wrathchild"
"Transylvania"
"From Here to Eternity"
"Fear of the Dark"
"The Number of the Beast"
"Bring Your Daughter... to the Slaughter"
"2 Minutes to Midnight"
"Afraid to Shoot Strangers"
"Heaven Can Wait"
"Sanctuary"
"Run to the Hills"
"Iron Maiden"